Úradný vestník L 033 , 06/02/1999 S. 0027 - 0028



Rozhodnutie Komisie z 26. januára 1999, ktorým sa mení a dopĺňa rozhodnutie 98/83/ES uznávajúce niektoré tretie krajiny a niektoré oblasti tretích krajín za krajiny a oblasti bez výskytu Xanthomonas campestris (všetky kmene patogénne pre citrónovník (Citrus), Cercospora angolensis Carv. et Mendes a Guignardia citricarpa Kiely (všetky kmene patogénne pre citrónovník (Citrus) (oznámené pod číslom dokumentu C(1999) 121) (1999/104/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 77/93/ES z 21. decembra 1976 o ochranných opatreniach proti zavlečeniu organizmov škodlivých pre rastliny alebo rastlinné produkty do spoločenstva a proti ich rozšíreniu v rámci spoločenstva [1], ktorá bola naposledy zmenená a doplnená smernicou Komisie 98/2/ES [2], najmä na body 16.2, 16.3 a 16.3 a) oddielu I časti A jej prílohy IV, keďže body 16.2, 16.3 a 16.3 a) oddielu I časti A jej prílohy IV obsahujú odkaz na plody citrónovníka (Citrus L.), kumkvátu (Fortunella Swingle), citrónovníkovca (Poncirus Raf.) a ich hybridov pochádzajúcich z tretích krajín, v ktorých je známy výskyt Xanthomonas campestris (všetky kmene patogénne pre citrónovník (Citrus), Cercospora angolensis Carv. et Mendes a Guignardia citricarpa Kiely (všetky kmene patogénne pre citrónovník (Citrus); keďže rozhodnutím Komisie 98/83/ES [3] boli niektoré tretie krajiny uznané za krajiny bez výskytu Xanthomonas campestris (všetky kmene patogénne pre citrónovník), Cercospora angolensis Carv. et Mendes a Guignardia citricarpa Kiely (všetky kmene patogénne pre citrónovník) a boli určené niektoré oblasti bez výskytu týchto organizmov v tretích krajinách, v ktorých je známy výskyt týchto škodlivých organizmov; keďže Úrad pre inšpekciu zdravia zvierat a rastlín Ministerstva poľnohospodárstva Spojených štátov informoval Komisiu, že v okrese Collier v štáte Florida boli zistené nové prípady infekcie kmeňmi Xanthomonas campestris patogénnymi pre citrónovník; keďže preto by okres Collier mal byť vymazaný zo zoznamu oblastí uznaných v štáte Florida za oblasti bez výskytu Xanthomonas campestris (všetky kmene patogénne pre citrónovník); keďže na základe informácií z nedávno sprístupnenej vedeckej literatúry je jednoznačné, že bol zaznamenaný výskyt Guignardia citricarpa Kiely (všetky kmene patogénne pre citrónovník) v oblastiach pestovania citrónovníka v Argentíne a Brazílii; keďže preto by uvedené krajiny mali byť vymazané zo zoznamu krajín Južnej Ameriky uznaných za krajiny bez výskytu Guignardia citricarpa Kiely (všetky kmene patogénne pre citrónovník); keďže pre tranzitný tovar, pre ktorý bolo v súlade s rozhodnutím 98/83/ES vydané úradné vyhlásenie, predpokladané v bodoch 16.2, 16.3 a 16.3 a) oddielu I časti A prílohy IV smernice 77/93/EHS, by mali byť stanovené osobitné dohodnutia; keďže opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín, PRIJALA TOTO ROZHODNUTIE: Článok 1 Rozhodnutie 98/83/ES sa týmto mení a dopĺňa takto: 1. V štvrtej zarážke článku 2 sa text "Florida (okrem okresov Dade a Manatee)" nahrádza textom "Florida (okrem okresov Collier, Dade a Manatee)". 2. V prvej zarážke článku 4 sa text "všetky tretie krajiny Severnej, Strednej a Južnej Ameriky, Karibiku a Európy, v ktorých sa pestuje citrónovník" nahrádza textom "všetky tretie krajiny Severnej, Strednej a Južnej Ameriky (okrem Argentíny a Brazílie), Karibiku a Európy, v ktorých sa pestuje citrónovník". Článok 2 Toto rozhodnutie sa nevzťahuje na plody citrónovníka, pre ktoré bolo v súlade s rozhodnutím 98/83/ES vydané úradné vyhlásenie predpokladané v bodoch 16.2, 16.3 a 16.3 a) oddielu I časti A prílohy IV smernice 77/93/EHS a ktoré boli vyvezené skôr, než boli príslušné orgány tretích krajín pôvodu informované o tomto rozhodnutí. Článok 3 Toto rozhodnutie je adresované členským štátom. V Bruseli 26. januára 1999 Za Komisiu Franz Fischler člen Komisie [1] Ú. v. ES L 26, 31.1.1977, s. 20. [2] Ú. v. ES L 15, 21.1.1998, s. 34. [3] Ú. v. ES L 15, 21.1.1998, s. 41. --------------------------------------------------